EELNÕU

NARVA LINNAVALITSUS
[bookmark: _GoBack]K O R R A L D U S

Narva				                    	 	                  	      .03.2021. a  nr _____ - k


Soodustuse määramine teede ja tänavate sulgemise maksule
(Narva Vesi AS)

1. ASJAOLUD JA MENETLUSE KÄIK

04.03.2021. a esitas Narva Vesi AS, registrikood 10369373, Narva Linnavalitsuse Linnamajandusametile taotluse, milles palub Narva Linnavalitsusel vabastada AS Narva Vesi perioodiks 04.03.2021 kuni 31.12.2021 teede sulgemise maksust (määrata 100% soodustus) magistraalsete ja/või kinnistusiseste ühisveevärgi-, ühiskanalisatsiooni-, sademeveekanalisatsiooni- ja/või drenaažitorustike ehitustööde, sh rekonstrueerimise ja/või rajamise ja/või avariiliste tööde tegemisel.

AS-il Narva Vesi on plaanis 2021. aasta jooksul (perioodil 04.03.2021 kuni 31.12.2021) teha Narvas linnas erinevatel tänavatel nii omavahenditest kui ka linna eelarvelistest vahenditest magistraalsete ja/või kinnistusiseste ühisveevärgi-, ühiskanalisatsiooni-, sademeveekanalisatsiooni ja/või drenaažitorustike ehitustöid ehitusseadustiku § 4 lg 1 mõistes (ehitamine on ehitise püstitamine, rajamine, paigaldamine, lammutamine ja muu ehitisega seonduv tegevus) ning  rekonstrueerimist ja/või rajamist ja/või avariilisi töid. Konkreetsed tööplaanid ning torustike konkreetsed asendiplaanid valmivad vahetult enne tööde alustamist, mille tõttu pole praegu neid võimalik linnale kohe esitada. Erinevatel tänavatel planeeritavate erinevate töölõikude umbkaudne kogumaht võib olla kuni 10 km.

Kuna AS Narva Vesi on munitsipaalomandis olev vee-ettevõte ning ehitustöid hakkab tegema AS Narva Vesi kas omavahenditest ja/või linna või linnaasutuste rahaliste vahendite arvelt, siis on mõistlik ja otstarbekas kulutada säästlikult ning hoida kokku nii linna eelarvelisi, linnaasutuste rahalisi kui ka vee-ettevõtte rahalisi vahendeid, kelle kulud kaetakse elanikkonna poolt tasutavatest vee- ja kanalitariifidest. 

2. ÕIGUSLIKUD ALUSED

2.1.  Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

2.2. Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 9 lõike 1 kohaselt võib Narva Linnavalitsus erandjuhul oma korraldusega anda territooriumi sulgemismaksu soodustust, lähtudes avalikust huvist ja kui üritus on linnaelu aspektis oluline.


3. OTSUS

Vabastada AS Narva Vesi perioodiks 04.03.2021 kuni 31.12.2021 teede sulgemise maksust (määrata 100% soodustus) magistraalsete ja/või kinnistusiseste ühisveevärgi-, ühiskanalisatsiooni-, sademeveekanalisatsiooni- ja/või drenaažitorustike ehitustööde, sh rekonstrueerimise ja/või rajamise ja/või avariiliste tööde tegemisel.



4. RAKENDUSSÄTTED

4.1.   Narva Linnakantseleil teha korraldus teatavaks Narva Linnavalitsuse Linnamajandusametile. 

4.2.   Korraldus jõustub teatavakstegemisest.

4.3.   Korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse         teatavakstegemisest.

